Document ID: 31982L0786

*****
ΟΔΗΓΙΑ ΤΟΥ ΣΥΜΒΟΥΛΙΟΥ
της 15ης Νοεμβρίου 1982
για την τροποποίηση της οδηγίας 75/268/ΕΟΚ περί της ορεινής γεωργίας και της γεωργίας σε ορισμένες μειονεκτικές περιοχές
(82/786/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθηκη περί ιδρύσεως της Ευρωπαϊκής Οικονομικής Κοινότητας, και ιδίως το άρθρο 42 και το άρθρο 43,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι στις ελληνικές περιφέρειες το ελάχιστο όριο των 3 εκταρίων χρησιμοποιούμενης γεωργικής εκτάσεως για τις γεωργικές εκμεταλλεύσεις που τυγχάνουν της εξισωτικής αποζημιώσεως, η οποία αναφέρεται στον τίτλο ΙΙ της οδηγίας 75/268/ΕΟΚ (2), όπως τροποποιήθηκε τελευταία από την οδηγία 80/666/ΕΟΚ (3), είναι πολύ υψηλό, δεδομένου του σημαντικού αριθμού πολύ μικρών γεωργικών εκμεταλλεύσεων· ότι το όριο αυτό πρέπει να καθορισθεί σε 2 εκτάρια χρησιμοποιούμενης γεωργικής εκτάσεως·
ότι, στις μειονεκτικές γεωργικές περιοχές των ελληνικών περιφερειών, κατά την έννοια της οδηγίας 75/268/ΕΟΚ, το ποσοστό αποδόσεως της τάξεως του 25 % των επιλέξιμων δαπανών, των σχετικών με το καθεστώς ενθαρρύνσεως υπέρ των κατόχων γεωργικών εκμεταλλεύσεων, οι οποίοι υποβάλλουν σχέδιο αναπτύξεως, όπως προβλέπεται στο άρθρο 15 της ίδιας αυτής οδηγίας, δεν φαίνεται να είναι επαρκές για να επιτρέψει την αποτελεσματική εφαρμογή των μέτρων εκσυγχρονισμού των γεωργικών εκμεταλλεύσεων που προβλέπονται από την οδηγία 72/159/ΕΟΚ (4)· ότι πρέπει, ως εκ τούτου, να αυξηθεί το ανωτέρω ποσοστό σε 50 %·
ότι στις ελληνικές περιφέρειες τα μέτρα που αποτελούν το αντικείμενο του άρθρου 11 της οδηγίας 75/268/ΕΟΚ έχουν ιδιαίτερη σημασία· ότι το ισχύον ποσοστό αποδόσεως των σχετικών δαπανών δεν φαίνεται να είναι επαρκές για να επιτρέψει την αποτελεσματική εφαρμογή αυτών των μέτρων· ότι πρέπει, κατά συνέπεια, να καθορισθεί το ποσοστό αποδόσεως σε 50 % και η μέγιστη χρηματοδοτική συμμετοχή της Κοινότητας σε 48 358 ECU ανά συλλογική επένδυση και σε 242 ECU ανά εκτάριο πεδινού ή ορεινού βοσκότοπου, ο οποίος έχει βελτιωθεί ή εξοπλιστεί·
ότι, στην Ελλάδα, το ποσοστό αποδόσεως της τάξεως του 25 % των επιλέξιμων δαπανών των σχετικών με την εξισωτική αποζημίωση, το οποίο προβλέπεται στο άρθρο 15 της οδηγίας 75/268/ΕΟΚ, δεν φαίνεται να είναι επαρκές για να επιτρέψει την αποτελεσματική εφαρμογή αυτού του μέτρου· ότι πρέπει, λοιπόν, να αυξηθεί το ανωτέρω ποσοστό σε 50 %,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 75/268/ΕΟΚ τροποποιείται ως ακολούθως:
1. Το άρθρο 6 παράγραφος 1 δεύτερο εδάφιο τροποποιείται ως ξής:
«Ωστόσο στην περιοχή του Mezzogiorno, συμπεριλαμβανομένων των νήσων, στις περιφέρειες των υπερποντίων διαμερισμάτων καθώς και στις ελληνικές περιφέρειες, η ελάχιστη χρησιμοποιούμενη γεωργική έκταση ανά γεωργική εκμετάλλευση καθορίζεται σε 2 εκτάρια.»·
2. Το άρθρο 7 παράγραφος 1 υπό α τελευταίο εδάφιο τροποποιείται ως εξής:
«Τα δύο προηγούμενα εδάφια δεν εφαρμόζονται στις λοφώδεις περιφέρειες στην Ιταλία και Ελλάδα που είναι τμήματα των περιοχών οι οποίες αναφέρονται στο άρθρο 3 παράγραφοι 4 και 5.»
3. Το άρθρο 15 παράγραφος 1 δεύτερο εδάφιο τροποποιείται ως εξής:
«Στην περιοχή του Mezzogiorno, συμπεριλαμβανομένων των νήσων, στις περιφέρειες της Δυτικής Ιρλανδίας (Wester regions) καθώς στις ελληνικές περιφέρειες, το ποσοστό αποδόσεως για τις δαπάνες που πραγματοποιήθηκαν στο πλαίσιο των μέτρων που προβλέπονται στο άρθρο 8 παράγραφος 2 και στο άρθρο 10 της οδηγίας 72/159/ΕΟΚ, όπως συμπληρώθηκαν από το άρθρο 9 της παρούσας οδηγίας, είναι ίσο με 50 %. Στην περιοχή του Mezzogiorno, περιλαμβανομένων των νήσων, και στις ελληνικές περιφέρειες, το ποσοστό αποδόσεως για τις επιλέξιμες δαπάνες, οι οποίες πραγματοποιούνται στο πλαίσιο των μέτρων που προβλέπονται στο άρθρο 11, είναι ίσο με 50 %.»·
4. Το άρθρο 15 παράγραφος 2 δεύτερο εδάφιο τροποποιείται ως εξής:
«Στην περιοχή του Mezzogiorno, συμπεριλαμβανομένων των νήσων, καθώς και στις ελληνικές περιφέρειες, η συμμετοχή της Κοινότητας στις επιλέξιμες δαπάνες, τις σχετικές με την ενίσχυση που προβλέπεται στο άρθρο 11, δεν μπορεί να υπερβεί τις 48 358 ECU ανά συλλογική επένδυση και τις 242 ECU ανά εκτάριο πεδινού ή ορεινού βοσκότοπου, ο οποίος έχει βελτιωθεί ή εξοπλιστεί.»·
5. Το άρθρο 15 παράγραφος 3 δεύτερο εδάφιο τροποποιείται ως εξής:
«Για την Ιταλία, την Ιρλανδία και την Ελλάδα, το ποσοστό αποδόσεως είναι ίσο με 50 %.»
Άρθρο 2
Οι τροποποιήσεις που προβλέπονται στο άρθρο 1 παράγραφος 1 παράγουν αποτελέσματα από 1ης Ιανουαρίου 1982.
Άρθρο 3
Η παρούσα οδηγία απευθύνεται στα Κράτη μέλη.
Έγινε στις Βρυξέλλες, στις 15 Νοεμβρίου 1982.

Labels: 2
15
19
6